Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11517

3. Meghatározások Kitelepült személyzet – Deadheading crew A járató által légi vagy szárazföldi úton előre küldött személyzeti tag. Szolgálati idő – Duty period Az az időtartam, amely alatt a hajózószemélyzet tagja munkaadójának részére, annak utasítására adott feladatot elvégez. Repülési szolgálati munkaidő – Flight duty period Azon teljes időtartam, amely akkor kezdődik, amikor a hajózószemélyzeti tag pihenőidejét követően a repülés vagy repülési sorozat előtt szolgálatba lép és addig az időpontig tart, amikor a hajózószemélyzeti tag a repülés vagy repülési sorozat befejezése után mentesül összes szolgálati feladata alól. Repülési szakasz – Flight sector Egy repülés vagy repülések sorozatának egyike, amely a légijármű állóhelyén kezdődik és a légijármű megérkezése után annak állóhelyén végződik. 2007/70/II. szám A repülési szakasz a következő részekből áll: – repülés előkészítés – repülési idő (tényleges) – repülés utáni idő, a repülési szakasz vagy a repülési szakaszok sorozatának végrehajtása után. Repülési idő – Forgószárnyas légijárművek – Flight time – Helicopters Az a teljes időtartam, amely akkor kezdődik, amikor a légijármű forgószárnyai elindulnak és akkor fejeződik be, amikor a légijármű a repülés végén megáll és forgószárnyai leállnak. Pihenőidő – Rest period A földön eltöltött bármely időtartam, amely alatt a járató a hajózószemélyzet tagját mentesíti összes feladata alól. Repülések sorozata – Series of flights Két pihenő időszak között teljesített két vagy több repülési szakasz. Tartalék – Standby Olyan meghatározott időtartam, amely alatt a személyzet tagja azonnali szolgálattételre hívható be. Fordulóidő – Turnaround time Két repülési szakasz között a repülési szolgálati munkaidőn belül a földön töltött időtartam.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes